
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΘΕΟΔΩΡΟΥ I. ΒΛΕΤΣΑ» και 
κύρωση του οργανισμού αυτού. 1 

ΑΠΟΦΑΣΕΙΣ 

Έγκριση χορήγησης δανείων μέσω του Ειδικού Στε- 
γαστικού Ανακυκλούμενου Κεφαλαίου (Ε.Σ.Α.Κ.), 
καθορισμός ποσών, επιτοκίων και λοιπών όρων χο¬ 
ρήγησης. 2 

Τροποποίηση της Δία/οικ. 20969/18.10.1999 ΟΈ. 
(Φ.Ε.Κ. 1951/27.10.1999 τ. Β’) απόφασής τροπο¬ 
ποίησης Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 1 ου Συγκροτήμα¬ 
τος Νοσοκομείων της Περιφέρειας Αττικής για τις 
ειδικότητες της Αγγειοχειρουργικής, Αιματολο¬ 


γίας, Ψυχιατρικής και Ωτορινολαρυγγολογίας 3 

Σύσταση Νομικού Προσώπου στο Δήμο Αθαμανίας, Ν. 
Άρτας, με την επωνυμία «Παιδικός Σταθμός Δήμου 
Αθαμανίας». 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΘΕΟΔΩΡΟΥ I. ΒΛΕΤΣΑ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 18.12.1971 ιδιόγραφη διαθήκη του Θεόδω¬ 
ρου Ιωάννου Βλέτσα, που δημοσιεύθηκε με το αριθ. 
194/1999 πρακτικό του Μονομελούς Πρωτοδικείου Ιωαν- 
νίνων, με την οποία σύστησε κοινωφελές ίδρυμα με την 
επωνυμία «ΙΔΡΥΜΑ ΘΕΟΔΩΡΟΥ I. ΒΛΕΤΣΑ» και με έδρα 
το Δημοτικό Διαμέρισμα Αναργύρων του Δήμου Πασα- 
ρώνοςτου Ν. Ιωαννίνων. 


2. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 2.7.2001 γνωμοδότηση του Συμβουλίου Εθνι¬ 
κών Κληροδοτημάτων. 

4. Την ΔΙΔΚ/Φ1/2/22875 κοινή απόφαση του Πρωθυ¬ 
πουργού και του Υπουργού Εσωτερικών Δημόσιας Διοί¬ 
κησης και Αποκέντρωσης, με την οποία ανατέθηκαν αρ¬ 
μοδιότητες στους Υφυπουργούς Εσωτερικών, Δημόσιας 
Διοίκησης και Αποκέντρωσης (ΦΕΚ 1480 τ. Β’). 

5. Την 1100383/1330/Α0006/31-10-2001 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 1485τ.Β’). 

6. Την 6459/31.10.2001 κοινή απόφαση του Πρωθυ¬ 
πουργού και του Υπουργού Υγείας - Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας- Πρόνοιας (ΦΕΚ 1480τ.Β’). 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Εσωτερικών Δημόσιας 
Διοίκησης και Αποκέντρωσης, Οικονομίας και Οικονομι¬ 
κών και Υγείας - Πρόνοιας αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΘΕΟΔΩΡΟΥ I. ΒΛΕΤΣΑ», η 
οποία έγινε από το Θεόδωρο Ιωάννου Βλέτσα με την από 
18.12.1971 ιδιόγραφη διαθήκη του που δημοσιεύθηκε με 
το αριθ. 194/1999 πρακτικό του Μονομελούς Πρωτοδικεί¬ 
ου Ιωαννίνων. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπο υ ργών 
Εσωτερικών, Δημόσιας Διοίκησης και Αποκέντρωσης, Οικο¬ 
νομίας και Οικονομικών, Εθνικής Παιδείας και Θρησκευμά¬ 
των και Υγείας - Πρόνοιας και διέπεται από τις διατάξεις της 
παραπάνω συστατικής του πράξης, του παρακάτω οργανι¬ 
σμού, του α.ν. 2039/1939 και των διαταγμάτων που εκδόθη- 
καν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΘΕΟΔΩΡΟΥ I. ΒΛΕΤΣΑ». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΘΕ¬ 
ΟΔΩΡΟΥ I. ΒΛΕΤΣΑ», που συστήθηκε από τον Θεόδωρο 
Ιωάννου Βλέτσα με την από 18.12.1971 ιδιόγραφη διαθή¬ 
κη του, που δημοσιεύθηκε με το αριθ. 194/1999 πρακτικό 
του Μονομελούς Πρωτοδικείου Ιωαννίνων, αποτελεί νο¬ 
μικό πρόσωπο ιδιωτικού δικαίου και διέπεται από τις δια¬ 
τάξεις της παραπάνω συστατικής πράξης, του παρόντος 
οργανισμού, του α.ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι το Δημοτικό Διαμέρισμα 
Αναργύρων του Δήμου Πασαρώνος Ν. Ιωαννίνων. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: Η διάθεση των εσόδων: 

1) του υπ’ αριθ.(1) διαμερίσματος για α) υπόδηση, έν¬ 
δυση, ψυχαγωγία των μαθητών του Δημοτικού Σχολείου 
του Δημοτικού Διαμερίσματος Αναργύρων, β) βραβείο 
στον καλλίτερο μαθητή και μαθήτρια και γ) οικονομική ενί¬ 
σχυση οικονομικά αδύνατου μαθητή για τη συνέχιση των 
σπουδώντου. 

2) του υπ’ αριθ. (2) διαμερίσματος για α) οικονομική ενί¬ 
σχυση οικονομικά αδύνατης κοπέλας για την αντιμετώπι¬ 
ση των δαπανώντου γάμου της που κατάγεται από το Δη¬ 
μοτικό Διαμέρισμα Αναργύρων και β) επισκευές της εκ¬ 
κλησίας και του Σχολείου του Δημοτικού Διαμερίσματος. 

3) του υπ’ αριθ.(3) διαμερίσματος για α) οικονομικά 
αδύνατους κατοίκους του Δημοτικού Διαμερίσματος και 
β) συντήρηση των δημοτικών οδών. 

4) της υπ’ αριθ. (4) οικίας για α) διάφορους κοινωφελείς 
σκοπούς και κυρίως για τους νέους του Δημ. Διαμερίσμα¬ 
τος Αναργύρων και β) την ανέγερση μνημείου υπέρ των 
πεσόντων στους διάφορους πολέμους. 

Άρθρο 3 
Περιουσία-Πόροι 

Α. Περιουσία του ιδρύματος αποτελούν: 

1) Το Υζ εξ αδιαιρέτου διαμερίσματος β’ ορόφου εμβα- 
δού 65 τ.μ. επί της οδού 28ης Οκτωβρίου αριθ.41-Ιωάννι¬ 
να. 

2) Διαμέρισμα α’ ορόφου εμβαδού 44 τ.μ. επί της οδού 
Μενεμένης αριθ.3 - Αθήνα. 

3) Διαμέρισμα γ’ ορόφου εμβαδού 50 τ.μ. επί της οδού 
Πανόρμου αρ.32 - Αθήνα. 

4) Οικία επί της οδού Μουσών αριθ.49 Ψυχικό που απο- 
τελείται από υπόγειο και ισόγειο διαμέρισμα εμβαδού 70 
τ.μ., αντίστοιχα. 

Β. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 


Άρθρο 4. 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους: 

1) Μιχαήλ Δ. Σίκλα 

2) Νικόλαο Π. Βλέτσα 

3) Κων/νο Δ. Σταύρου 

2. Τα μέλη του Διοικητικού Συμβουλίου, ορίζουν με 
πράξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφοράτη διοίκηση καιτηλειτουργίατου, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού του α.ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο- 

γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 β. δ/τος. (ΦΕΚ 552Α’). Μαζί με τον 
απολογισμό, καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του 
ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

3. Το Διοικητικό Συμβούλιο του Ιδρύματος, θα συνερ¬ 
γάζεται με τους εκάστοτε: α) πρόεδρο του τοπικού συμ¬ 
βουλίου του Δημοτικού Διαμερίσματος Αναργύρων, β) Ιε¬ 
ρέα του Ιερού Ναού και γ) δάσκαλο του Δημοτικού Σχο¬ 
λείου για την εκτέλεση του σκοπού της αρμοδιότητάς των 
που αναφέρονται στο άρθρο 2 «ΣΚΟΠΟΙ» του παρόντος 
οργανισμού. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φασή του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον τρεις (3) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός ανπρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 


Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939 έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφασή του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο, όλες τις ενδιαφε- 
ρόμενες που δικαιούνται οικονομική ενίσχυση για την 
αντιμετώπιση των δαπανών του γάμου τους, να υποβάλ¬ 
λουν σ’ αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. Αντίγραφο της προκή¬ 
ρυξης - πρόσκλησης πρέπει, με φροντίδα του Διοικητικού 
Συμβουλίου του ιδρύματος, νατοιχοκολλείται, με αποδει¬ 
κτικό έξω από τα γραφεία του ιδρύματος του Δημοτικού 
Διαμερίσματος και του Δήμου Πασαρώνος, καθώς και 
έξω από τον Ιερό Ναό και να δημοσιεύεται μίαφορά σε μία 
τοπική, κατά προτίμηση ημερήσια, εφημερίδα της περι¬ 
φέρειας του ιδρύματος και μια φορά σε δύο ημερήσιες 
Αθηναϊκές εφημερίδες μεγάλης κυκλοφορίας, σαράντα 
πέντε (45) τουλάχιστον ημέρες πριν από τη λήξη της πα¬ 
ραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια του Δημοτικού 
Διαμερίσματος Αναργύρων του Δήμου Πασαρώνος. 

3. Το Διοικητικό Συμβούλιο, μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει - ανακηρύσσει, 
με αιτιολογημένη απόφασή του, τη νέα που θα ενισχυθεί 
οικονομικά για την αντιμετώπιση των δαπανών του γάμου 
της. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρό¬ 
κειται να δοθούν, η επιλογή μεταξύ αυτών γίνεται από το 
Διοικητικό Συμβούλιο του ιδρύματος με δημόσια κλήρω¬ 
ση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή της δικαιούχου, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφασή εκλογής και ανακήρυξης της δικαιούχου 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος, του Δημοτικού Διαμερίσματος 
και του Δήμου Πασαρώνος, καθώς και έξω από τον Ιερό 
Ναό, με αποδεικτικό που θα υπογράφεται από το Γραμ- 
ματέα ή άλλο εξουσιοδοτημένο υπάλληλο του ιδρύματος 
και από ένα δημότη. 

Με την απόφασή αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος , μέσα σε δέκα (10) ημέρες απότηντοιχο- 
κόλληση αυτής. 

Η ένσταση αυτή καταθέτεται με απόδειξη παραλαβής 
στον Γραμματέα ή σε άλλο μέρος του Διοικητικού Συμ¬ 
βουλίου του ιδρύματος, που τυχόν έχει οριστεί προς τού¬ 
το από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει το ποσό της οικονομικής ενίσχυσης 
σε έντοκο λογαριασμό, στο όνομα της δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τ ράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικό όλων 
των υποψηφίων και τα λοιπά έγγραφα εκλογής και ανα¬ 
κήρυξης της δικαιούχου, ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 


Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νό¬ 
μων, τα παραπέμπει με σχετική εισήγηση του στο Συμ¬ 
βούλιο Εθνικών Κληροδοτημάτων προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονομι¬ 
κών και του εκ του σκοπού αρμόδιου Υπουργού, με την 
οποία είναι δυνατό να εγκριθούν ή να απορριφθούν ή να 
τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξης της δικαιούχου της οι¬ 
κονομικής ενίσχυσης. 

7. Αν η δικαιούχος δεν τελέσει το γάμο της ή πεθάνει 
άγαμη μέσα σε διάστημα πέντε (5) ετών από την χρονο¬ 
λογία επιλογής της ή τελέσει το γάμο της μέσα στην προ¬ 
θεσμία αυτή αλλά δεν αναλάβειτο ποσό της οικονομικής 
ενίσχυσης μέσα σε δύο (2) έτη από τηντέλεση του γάμου 
της, το ποσό του κεφαλαίου και των τόκων της οικονομι¬ 
κής ενίσχυσης επαναφέρονται, έπειτα από απόφασή του 
Διοικητικού Συμβουλίου, στο λογαριασμό καταθέσεων 
του ιδρύματος. 

8. Σε περίπτωση που κατά την διάρκεια ενός έτους δεν 
υπάρξει υποψήφια, η οποία θα τελέσει γάμο, το αναλο¬ 
γούν ποσό μεταφέρεται στο επόμενο έτος. 

9. Το ποσό της οικονομικής ενίσχυσης, καθορίζεται με 
απόφασή του Διοικητικού Συμβουλίου του Ιδρύματος, 
ανάλογα με το ύψος των ετησίων εσόδων αυτού καιτις οι¬ 
κονομικές συνθήκες που επικρατούν. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφασή του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν. 2039/1939 καιτου από 20.12.1939 σχετικού δ/τος 
(ΦΕΚ552Α). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπώντου. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του Ιδρύματος - Τύχη της περιουσίας του 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Πασα- 
ρώνος για λογαριασμό του Δημ. Διαμερίσματος Αναργύ¬ 
ρων, ως κεφάλαιο αυτοτελούς διαχείρισης για την εκτέ¬ 
λεση των ίδιων σκοπών. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Εσωτερικών Δημόσιας Διοίκησης 
και Αποκέντρωσης, Οικονομίας και Οικονομικών και Υγεί¬ 
ας - Πρόνοιας αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 13 Ιουνίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣΔ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ ΕΣΩΤΕΡΙΚΩΝ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ.ΦΩΤΙΑΔΗΣ ΛΑΜΠΡΟΣ Π ΑΠΑΛΗ ΜΑΣ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ - ΠΡΟΝΟΙΑΣ 

ΠΕΤΡΟΣ ΕΥΘΥΜΙΟΥ Δ. ΘΑΝΟΣ 

-♦- 

ΑΠΟΦΑΣΕΙ Σ 

Αριθ. 50507 (2) 

Έγκριση χορήγησης δανείων μέσω του Ειδικού Στεγαστι- 
κού Ανακυκλούμενου Κεφαλαίου (Ε.Σ.Α.Κ.), καθορι¬ 
σμός ποσών, επιτοκίων και λοιπών όρων χορήγησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/1954 «περί ιδρύσεως 
Αυτονόμου Οργανισμού Εργατικής Κατοικίας» (Φ.Ε.Κ. 
195/Α/24.8.1954). 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.» (Φ.Ε.Κ. 
661/Β/14.8.1971). 

3. Τις διατάξεις του άρθρου 2 του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων 
του Οργανισμού Εργατικής Κατοικίας και άλλες διατά¬ 
ξεις» (Φ.Ε.Κ. 113/Α/8-5-1989). 


4. Την 50305/2.4.1991 Κ.Υ.Α. των Υπουργών Εθνικής Οι¬ 
κονομίας & Οικονομικών και Εργασίας «Περί εφαρμογής 
προγράμματος δανειοδότησης με την σύσταση Ειδικού 
Στεγαστικού Ανακυκλούμενου Κεφαλαίου (Ε.Σ.Α.Κ)» 
(Φ.Ε.Κ. 237/Β/18-4-1991). 

5. Την διάταξη της παραγράφου 2 του άρθρου 10 του Ν. 
2736/1999 «Στεγαστικά προγράμματα του Οργανισμού 
Εργατικής Κατοικίας και άλλες διατάξεις» (ΦΕΚ.172/Α/ 
26-8-1999). 

6. Την 50092/18.2.1999 απόφαση του Υπουργού Εργα¬ 
σίας και Κοινωνικών Ασφαλίσεων «Ένταξη δικαιούχων 
Ο.Ε.Κ. προγράμματος Ε.Σ.Α. Κ στο πρόγραμμα της επιδό¬ 
τησης επιτοκίου». 

7. Το 25983/3206/7.6.2002 έγγραφο του Ο.Ε.Κ. με το 
οποίο μας υπέβαλε απόσπασμα πρακτικού της αριθ. 
20/30.5.2002 συνεδριάσεωςτου Διοικητικού του Συμβου¬ 
λίου. 

8. Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/28.7.1985) που προστέθηκε με άρθρο 27 
του Ν. 2081/1992 (Φ.Ε.Κ. 154/Α/10.9.1992), την διάταξη 
της παρ. 2 του άρθρου 1 του Ν. 2469/1997 (Φ.Ε.Κ. 
38/Α/14.3.1997) και το γεγονός ότι από τις διατάξεις της 
απόφασής αυτής προκαλείται δαπάνη σε βάρος του 
προϋπολογισμού του Ο.Ε.Κ., το ύψος της οποίας δεν εί¬ 
ναι δυνατόν να προσδιορισθεί και δεν απαιτείται για την 
αντιμετώπισή της κρατική επιχορήγηση. 

9. Τη διάταξη του άρθρου 22 του Ν. 2362/1995 «περι'Δη- 
μοσίου Λογιστικού, Ελέγχου των δαπανών του κράτους 
και άλλες διατάξεις». 

10. Το αριθ. Π.Δ. 81/21.3.2002 «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Φ.Ε.Κ. 57/Α/21.3.2002). 

11. Την 80088/31.10.2001 Κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Φ.Ε.Κ. 
1485/Β/31-10-2001). 

12. Το άρθρο 6 της 1100383/1330/Α0006/31.10.2001 
ΚΆ. του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Φ.Ε.Κ. 1485/Β/31.10.2001). 

13. Το άρθρο 3 της αρ. 37810/31.10.2001 κοινής από- 
φασήςτου Πρωθυπουργού και του Υπουργού Εθνικής Οι¬ 
κονομίας «Καθορισμός αρμοδιοτήτων του Υφυπουργού 
Εθνικής Οικονομίας Χρήστου Πάχτα», αποφασίζουμε: 

1. Εγκρίνουμε όπως δανειοδοτηθούν από το πρόγραμ¬ 
μα του Ειδικού Στεγαστικού Ανακυκλούμενου Κεφαλαίου 
( Ε.Σ.Α.Κ), οι δικαιούχοι του Ο.Ε.Κ. στους οποίους είχε 
εγκριθεί δάνειο μέσω του Ε.Σ.Α.Κ., εντάχθηκαν με την 
αριθ. 50092/18.2.1999 Υπουργική απόφασή στο πρό¬ 
γραμμα της επιδότησης επιτοκίου και έχουν ετήσιο καθα¬ 
ρό οικογενειακό εισόδημα κατά το χρόνο της υλοποίη¬ 
σης, κάτω από 6.457 ευρώ (2.200.000 δρχ.). 

2. Καθορίζουμε τα ποσά των δανείων, τα επιτόκια και 
τους λοιπούς όρους όπως παρακάτω: 

Μέχρι 30.000 ευρώ για μεμονωμένα άτομα ή οικογένεια 
χωρίς παιδιά. 

Μέχρι 36.500 ευρώ για δικαιούχους με (1) ένα προστα- 
τευόμενο παιδί. 

Μέχρι 42.000 ευρώ για δικαιούχους με (2) δύο προστα- 
τευόμενα παιδιά. 

Μέχρι 50.000 ευρώ για δικαιούχους με (3) τρία προ- 
στατευόμενα παιδιά. 

Τα προαναφερόμενα ποσά θα χορηγηθούν σε όσους δι¬ 
καιούχους υπογράψουν δανειακή σύμβαση μετά τη δη¬ 
μοσίευση της απόφασης αυτής στην Εφημερίδα της Κυ- 
βερνήσεως. Επίσης τα ποσά αυτά δικαιούνται και όσοι 
έχουν υπογράψει δανειακή σύμβαση μετά την 1.1.2002, 
εφόσον διαπιστώνεται οφειλή προς τον πωλητή που προ¬ 
έρχεται από την αγορά του ακινήτου. 

Τα ποσά των δανείων θα χορηγούνται στο σύνολό τους 
έντοκα υπέρ του δανειστού Ο. Ε. Κ., με ετήσιο επιτόκιο που 
καθορίζεται ως εξής: 

4,25% για μεμονωμένα άτομα ή οικογένεια χωρίς παιδιά. 

3,50% για δικαιούχους με (1) ένα προστατευόμενο παιδί. 

3% για δικαιούχους με (2) δύο προστατευόμενα παιδιά. 

2,50% για δικαιούχους με (3) τρία προστατευόμενα παιδιά. 

Όσοι έκτων δικαιούχων έχουν προστατευόμενο μέλος 
με μόνιμη αναπηρία ποσοστού 67% και άνω, δανειοδο¬ 
τούνται όσον αφορά το ποσό του δανείου και το επιτόκιο 
σύμφωνα με την αμέσως επόμενη κατηγορία από την 
ανωτέρω σειρά. 

Η εξόφληση των χορηγουμένων δανείων θα γίνεται σε 
είκοσι πέντε (25) χρόνια και θα αρχίζει ένα χρόνο μετά τη 
λήψη της πρώτης δόσης του δανείου, όταν πρόκειται για 
οικοδόμηση κατοικίας ή ένα εξάμηνο μετά τη λήψη του 
δανείου όταν πρόκειται για αγορά κατοικίας. Κατά την ως 
άνω περίοδο χάριτος θα καταβάλλεται υπό των δανειολη¬ 
πτών μόνο ο τόκος. 

Τα ποσά θα εξοφλούνται σε συνεχείς εξαμηνιαίες ισό¬ 
ποσες τοκοχρεολυτικές δόσεις. Η κάθε δόση θα αποτε- 
λείται από κεφάλαιο και από τόκους που θα αντιστοιχούν 
στο άληκτο κεφάλαιο και θα προσαυξάνεται με τέλη χαρ¬ 
τοσήμου επί των τόκων της δόσης, σύμφωνα μετις κείμε¬ 
νες διατάξεις ή με κάθε άλλο φόρο ή τέλος που τυχόν θα 
επιβληθεί. Αν δεν εξοφληθεί εμπρόθεσμα η ληξιπρόθε- 
σμη δόση καταβάλλεται ο νόμιμος τόκος υπερημερίας. 

Όσον αφορά τοντύπο και το μέγεθοςτων κατοικιώνπου 
αγοράζονται ή οικοδομούνται με το δάνειο καθώς καιτους 
λοιπούς όρους χορήγησης των δανείων εφαρμόζονται τα 
οριζόμενα στις αριθμ. 53126/1.10.86 και 50123/ 21.2.95 
αποφάσειςτου Υπουργού και του Υφυπουργού Εργασίας. 

Κατά τα λοιπά ισχύουν τα οριζόμενα στην 50305/2.4.91 
Κοινή Υπουργική απόφασή. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΕΛΕΥΘΕΡΙΟΣ ΤΖΙΟΛΑΣ 

-Φ- 

Αριθ.ΔΥΙδ/Γ.Π. 67107 (3) 

Τροποποίηση της Δία/οικ. 20969/18.10.1999 Ο.Ε. (Φ.Ε.Κ. 
1951/27.10.1999 τ. Β’) απόφασης τροποποίησης Συμ¬ 
βουλίου Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
του 1 ου Συγκροτήματος Νοσοκομείων της Περιφέρειας 
Αττικής για τις ειδικότητες της Αγγειοχειρουργικής, Αι¬ 
ματολογίας, Ψυχιατρικής και Ωτορινολαρυγγολογίας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ. Α). 


2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ. Α), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ. Α). 

3. Τις διατάξεις του άρθρου 37 παρ. 1 - 5 του Ν. 
2519/1997 (Φ.Ε.Κ. 165/21.8.1997 τ. Α) «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ. Α) «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Την απόφασή μας Δία/οικ. 20969/18.10.1999 Ο.Ε. 
(Φ.Ε.Κ. 1951/27.10.1999 τ. Β’), όπως τροποποιήθηκε με¬ 
ταγενέστερα. 

6. Την από 4.4.2002 αίτηση παραίτησης του Μυγδάλη 
Ηλία. 

7. Το 3495/3.7.2002 έγγραφο του Πανελλήνιου Ιατρικού 
Συλλόγου, αποφασίζουμε: 

1. Τροποποιούμε την ανωτέρω (5) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) του 1 ου Συγκροτήματος Νοσοκομεί¬ 
ων της Περιφέρειας Αττικής. 

α. στην ειδικότητα της Δερματολογίας - Αφροδισιολο- 
γίας τακτικό μέλος, ως κριτή - εισηγητή για την κρίση Δι¬ 
ευθυντών τον Φιλιππίδη Φίλιππο, Δ/ντή στο Γενικό Νοσο¬ 
κομείο Αθηνών «Γ. ΓΕΝΝΗΜΑΤΑΣ», σε αντικατάσταση 
του Μυγδάλη Ηλία, που παραιτήθηκε. 

β. στην ειδικότητα της Παθολογίας τακτικό μέλος, ως 
κριτή - εισηγητή για την κρίση Διευθυντών τον Φιλιππίδη 
Φίλιππο, Δ/ντή στο Γενικό Νοσοκομείο Αθηνών «Γ ΓΕΝ¬ 
ΝΗΜΑΤΑΣ», σε αντικατάσταση του Μυγδάλη Ηλία, που 
παραιτήθηκε. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφασή, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-Φ- 

Αριθ. 7921 (4) 

Σύσταση Νομικού Προσώπου στο Δήμο Αθαμανίας, Ν. 

Άρτας, με την επωνυμία «Παιδικός Σταθμός Δήμου 

Αθαμανίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψει: 

1. Τις διατάξεις: 

α) Του άρθρου 203του Δ.Κ.Κ (ΠΔ410/95). 

β) Των άρθρων 11 παράγραφος 1 και 26 παράγραφο 1 
του Ν. 2130/1993. 

γ) Του άρθρου 2 παράγραφος 12, 13 και 14 του Ν. 
2307/1995 και 

δ) Του άρθρου 6παράγραφος 8 έως 9του Ν. 2503/1997. 

2. Τις 30 και 97/2002 αποφάσεις του Δ.Σ Αθαμανίας πε¬ 
ρί σύστασης του ανωτέρω Νομικού Προσώπου. 

3. Την 20291/19.9.2001, απόφαση του Γενικού Γραμμα¬ 
τέα Περιφέρειας Ηπείρου, «Μεταβίβασης αρμοδιοτήτων 

και παροχή εξουσιοδότησης υπογραφής αποφάσεων, εγ¬ 
γράφων κ.λ.π», αποφασίζουμε: 

1. Συστήνουμε στο Δήμο Αθαμανίας του Νομού Άρτας 
Νομικό Πρόσωπο με την επωνυμία «Παιδικός Σταθμός 
Δήμου Αθαμανίας», με έδρα το Δημοτικό Διαμέρισμα 
Βουργαρελίου. 

2. Σκοπός του Νομικού Προσώπου είναι η αγωγή και εκ¬ 
παίδευση των παιδιών προσχολικής ηλικίας από οκτώ (8) 
μηνών μέχρις εγγραφής τους στο Δημοτικό Σχολείο, 
ώστε να επιτευχθεί: 

α) Η πολύπλευρη νοητική, συναισθηματική, κοινωνική, 
ψυχοσωματική ανάπτυξη των παιδιών. 

β) Η φυσική μετάβασή τους από την οικογενειακή ζωή 
στο σχολικό περιβάλλον και η υποστήριξη των γονέων σε 
θέματα αγωγής και ψυχαγωγίας των παιδιών ώστε να 
αναπτύσσονται και να βελτιώνονται συνεχώς οι ενδιοικο- 
γενειακές σχέσεις. 

γ) Η εξάλειψη των διαφορών που προκύπτουν από πο¬ 
λιτιστικό - οικονομικό - μορφωτικό επίπεδο των γονέων 
τους. 

3. Πόροι του Νομικού Προσώπου είναι: 

α) Οι πιστώσεις του άρθρου 25 του Ν. 1828/1989 (άρθρο 
12, παράγραφος 6 του Ν.2880/2001) για κάλυψη της λει¬ 
τουργίας και συντήρησης του Παιδικού Σταθμού, καθώς 
και οι δαπάνες μισθοδοσίας του προσωπικού του. 


β) Οι ενισχυτικές πιστώσεις που θα κατανεμηθούν κατ’ 
έτος υποχρεωτικά με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης, 
γ) Η τυχόν επιχορήγηση από τον Δήμο, 
δ) Κάθε είδους εισφορές, δωρεές, κληρονομιές, κλη¬ 
ροδοσίες. 

ε) Πρόσοδοι από την περιουσία του. 

4. Το Νομικό Πρόσωπο θα διοικείται από Πενταμελές Δι¬ 
οικητικό Συμβούλιο και θα αποτελείται από: 

α) Τον Δήμαρχο Αθαμανίας, ως Πρόεδρο, με αναπλη¬ 
ρωτή του τον Α’ Αντιδήμαρχο. 

β) Τρεις (3) Δημοτικούς Συμβούλους με τους αναπλη¬ 
ρωτές τους, οι οποίοι ορίζονται με απόφαση του Δ. Σ και 
γ) Έναν (1) Δημότη με τον αναπληρωτή του που θα ορί¬ 
ζονται με απόφασή του Δ. Σ. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, η οποία 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 26 Ιουνίου 2002 

Ο Γενικός Γραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
θ-ΓΠ3ίΙ: \Λ/θ6ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοπί για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ουτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































